Blaze7451/Wiki-th-20250601 huggingface dataset:
ปลายซี

ไฟล์:Tetrapeptide structural formulae v.1.png|thumb|350px|
รูป tetrapeptide (คือเพปไทด์ที่มีกรดอะมิโนต่อกัน 4 ตัวเช่น Val-Gly-Ser-Ala) 
(เขียว) แสดงกรดอะมิโน α ข้างปลายเอ็น (ได้แก่ L-valine) 
(น้ำเงิน) แสดงกรดอะมิโน α ข้างปลายซี (ได้แก่ L-alanine)
tetrapeptide นี้สามารถเข้ารหัสโดยลำดับnowrap |เอ็มอาร์เอ็นเอ 5'-GUUGGUAGUGCU-3'
ปลายซี (C-terminus มีคุณศัพท์ว่า C-terminal มีไวพจน์ว่า carboxyl-terminus, carboxy-terminus, C-terminal tail, C-terminal end หรือ COOH-terminus) เป็นจุดจบของลูกโซ่กรดอะมิโน (เช่น โปรตีนหรือnowrap |พอลิเพปไทด์) ซึ่งเป็นกลุ่มnowrap |กรดคาร์บอกซิลิก (-COOH)
เพราะว่าภายในเพปไทด์หนึ่ง ๆ กลุ่มเอมีนจะเชื่อมเป็นพันธะกับกลุ่มกรดคาร์บอกซิลิกของกรดอะมิโนอีกตัวหนึ่งโดยต่อกันเป็นลูกโซ่ จึงเหลือกลุ่มเอมีนซึ่งยังเป็นอิสระที่ข้างหนึ่งของเพปไทด์ซึ่งเรียกว่าปลายเอ็นและเหลือกลุ่มกรดคาร์บอกซิลิกอีกข้างหนึ่งอันเรียกว่าปลายซี
ลำดับเพปไทด์ปกติจะเขียนจากซ้ายไปขวาจากด้านปลายเอ็นไปหาปลายซี
ซึ่งเป็นลำดับเดียวกับการแปลรหัสที่เกิดขึ้นจริง ๆ คือ เมื่อเซลล์แปลรหัสโปรตีนจากเอ็มอาร์เอ็นเอ ก็จะแปลไปจากด้านปลายเอ็นสู่ปลายซีโดยจะเพิ่มกรดอะมิโนตัวใหม่เข้าทางด้านกลุ่มกรดคาร์บอกซิลิกที่ยังเป็นอิสระ

**ดูเพิ่ม**
 ปลายเอ็น

**เชิงอรรถและอ้างอิง**
หมวดหมู่:การดัดแปลงโมเลกุลหลังการแปลรหัส
หมวดหมู่:โครงสร้างโปรตีน
อัชชูร์

อัชชูร์ (ปรากฏทับศัพท์เป็น Ashur, Ashshur, Ašur, Aššur; จากซูเมเรีย: 𒀭𒊹 AN.ŠAR2, Assyrian cuneiform: 𒀭𒊹 Aš-šur) เป็นเทพเจ้าเซมิทิกตะวันออกและเทพเจ้าหลักในคติเทววิทยาอัสซีเรียของศาสนาเมโสโปเตเมีย ปรากฏหลักฐานการบูชามากในเมโสโปเตเมียตอนบน, ซีเรียตะวันออกเฉียงเหนือ และเอเชียไมเนอร์ตะวันออกเฉียงใต้ มักปรากฏเกี่ยวข้องกับสัญลักษณ์แทนดวงอาทิตย์ อัชชูร์เขียนออกมาแทนในรูปของดวงอาทิตย์ติดปีกซึ่งปรากฏทั่วไปในอักษรภาพของอัสซีเรีย
อัชชูร์เป็นเทพเจ้าของนครอัสซูร์ซึ่งมีอายุมากกว่า 3000 ปีก่อนคริสต์กาล อดีตราชธานีของอาณาจักรอัสซีเรียเดิม ต่อมาเป็นที่ยอมรับกันว่าเทพอัชชูร์คือเทพเทียบเท่ากับเอนลิล เทพเจ้าใหญ่สุดของนิพพูร์
ในภาพนูนต่ำ "ชีวพฤกษ์" ของอัสซีเรียสามารถพบเทพอัชชูร์ ส่วนใหญ่ปรากฏอยู่บนยอดของต้นพฤกษ์ ดังเช่นที่พบในท้องพระโรงของอัชชูรนาซีร์ปาลที่สอง ในกาลาห์

**อ้างอิง ==
การเสียชีวิตหมู่ในบุรารี

การเสียชีวิตหมู่ในบุรารี (बुराड़ी कांड; Burari deaths) หมายถึงการเสียชีวิตของสมาชิกจำนวนสิบเอ็ดคนของตระกูลจุณฑาวัต (चुंडावत) ในย่านบุรารี เดลี ประเทศอินเดีย เมื่อปี 2018 ผู้เสียชีวิตสิบรายพบศพในสภาพถูกแขวนคอในขณะที่สมาชิกสูงวัยที่สุดของครอบครัวพบศพถูกบีบคอเสียชีวิต มีผู้พบศพในวันที่ 1 กรกฎาคม 2018 เช้าตรู่หลังทั้งหมดเสียชีวิต ตำรวจอินเดียสรุปผลว่าการเสียชีวิตนี้เกิดจากการฆ่าตัวตายหมู่ อันเกิดจากภาวะหลอนหมู่
บ้านสูงสองชั้นในย่านสันตนครเป็นที่อยู่อาศัยของครอบครัวจุณฑาวัตมานานกว่ายี่สิบปี หลังย้ายถิ่นฐานมาจากบ้านเกิดที่โฏหานา รัฐหรยาณา ครอบครัวนี้เป็นเจ้าของธุรกิจร้านของชำและธุรกิจไม้อัดในพื้นที่ โดยสมาชิก 11 คนมีอายุแก่สุดอยู่ที่ 80 ปี และเด็กสุด 15 ปี ในปี 2007 หนึ่งในสมาชิกของครอบครัว ลลิต จุณฑาวัต (Lalit Chundawat) สูญเสียโภปาล สิงห์ (Bhopal Singh) ผู้เป็นบิดา ไปด้วยการตายตามธรรมชาติ นับจากนั้นลลิตกลายมาเป็นคนที่เก็บตัวไม่สุงสิงกับใคร และในวันหนึ่งเขาเคยอ้างว่าวิญญาณของโภปาล สิงห์มาเข้าสิง และแนะนำไปสู่การใช้ชีวิตที่ดีกว่า นับจากนั้นมาเขาก็เริ่มบันทึกไดอารีเกี่ยวกับ "คำแนะนำ" เหล่านั้น หลังเกิดการฆ่าตัวตายหมู่ ตำรวจพบไดอารีจำนวนสิบเอ็ดฉบับของเขาเป็นหลักฐาน

**อ้างอิง**
หมวดหมู่:ประเทศอินเดียในปี พ.ศ. 2561
หมวดหมู่:เดลี
หมวดหมู่:การฆ่าตัวตายในประเทศอินเดีย
หมวดหมู่:การฆ่าตัวตายหมู่
ปูราตีร์ตาเอิมปุล

ผู้คนอาบน้ำอมฤตในตีร์ตาเอิมปุล
ปูราตีร์ตาเอิมปุล (Pura Tirta Empul) เป็นโบสถ์พราหมณ์แบบบาหลี (ปูรา) และบ่อน้ำศักดิ์สิทธิ์ใกล้กับเมืองตัมปักซีริง บาหลี ประเทศอินโดนีเซีย โครงสร้างหลักของปูราคือ เปอตีร์ตาอัน (petirtaan) หรือบ่อน้ำขนาดใหญ่ เป็นที่รู้จักจากน้ำมนต์จากน้ำพุร้อน ซึ่งชาวฮินดูบาหลีเดินทางมาเพื่อประกอบพิธีชำระล้าง โดยเชื่อกันว่าน้ำจากบ่อยี้เป็นน้ำศักดิ์สิทธิ์หรือ "อมฤต" คำว่า Tirta Empul เป็นภาษาบาหลี แปลว่า "บ่อน้ำพุศักดิ์สิทธิ์" โดยคำว่า Tirta มีรากมาจากคำในภาษาสันสกฤตว่า ตีรถะ ซึ่งหมายถึงสิ่งที่ศักดิ์สิทธิ์หรือได้รับการเคารพมาก
ปูราสร้างขึ้นในราว ค.ศ. 962 ล้อมรอบบ่อน้ำพุธรรมชาติ ในสมัยจักรวรรดิวาร์มาเดวา (คริสต์ศตวรรษที่ 10–14) ชื่อ "ตีร์ตาเอิมปุล" มาจากชื่อเรียกของบ่อน้ำธรรมชาติ ซึ่งเป็นต้นน้ำของแม่น้ำปาเกอรีซัน ปูราแบ่งออกเป็นสามส่วน ได้แก่ จาบาปูรา (Jaba Pura; ลานด้านหน้า), จาบาเตองะฮ์ (Jaba Tengah; ลานตรงกลาง) และจาบาเจอโรอัน (Jaba Jeroan; ลานด้านในสุด) จาบาเตงงาฮ์ประกอบด้วยบ่อน้ำ 2 บ่อ และฝักบัว 30 ฝัก
ปูรานี้สร้างขึ้นถวายบูชาแด่พระวิษณุเป็นองค์หลัก 
บนเขาใกล้กันกับปูรามีวิลลาสมัยใหม่ที่สร้างขึ้นเพื่อเป็นที่พำนักของซูการ์โนซึ่งเดินทางมาที่นี่เมื่อปี 1954 ปัจจุบันวิลลายังคงใช้เป็นครั้งคราวเพื่อรับแขกคนสำคัญ
โคโคนัตส์บาหลีรายงานในปี 2017 ระบุว่าเจ้าหน้าที่ภาครัฐได้เข้ามาตรวจสอบคุณภาพน้ำที่ตีร์ตาเอิมปุล พบว่าน้ำมีความเสี่ยงต่อสุขภาพ รวมถึงพบเชื้อ E. coli ในแหล่งน้ำ

**อ้างอิง**
ตีร์ตาเอิมปุล
ครูว์ดีเต

ครูว์ดีเต (crudités; ของดิบ) คืออาหารเรียกน้ำย่อยแบบฝรั่งเศสที่ประกอบด้วยผักสดทั้งชิ้นหรือหั่นเพื่อให้หยิบกินง่าย ตัวอย่างของครูว์ดีเต ได้แก่ ขึ้นฉ่ายฝรั่งหั่นแท่ง แคร์รอตหั่นแท่ง แตงกวาหั่นแท่ง พริกหวานหั่นเส้น บรอกโคลี กะหล่ำดอก ยี่หร่าฝรั่ง ข้าวโพดอ่อน และหน่อไม้ฝรั่ง
ครูว์ดีเตโดยทั่วไปจะเสิร์ฟกับวีแนแกร็ต (น้ำมันมะกอกผสมน้ำส้มสายชูหมักไวน์) หรือเครื่องจิ้มอื่น ๆ นอกจากนี้ยังอาจเสิร์ฟกับขนมปังพีตา มักพบในอาหารกลางวันของโรงเรียน

**อ้างอิง**
หมวดหมู่:อาหารเรียกน้ำย่อย
หมวดหมู่:อาหารดิบ
หมวดหมู่:อาหารจากผัก
หมวดหมู่:อาหารฝรั่งเศส
อาหารเรียกน้ำย่อย

จานอาหารเรียกน้ำย่อยที่ประกอบด้วยเนยแข็งมอซซาเรลลา มะกอกออลิฟ และมะเขือเทศตากแห้ง เสิร์ฟพร้อมกับเนื้อสัตว์บ่มเกลือ
อาหารเรียกน้ำย่อย (; hors-d'œuvre, lit|นอกงาน โดยปริยายหมายถึงนอกอาหารจานหลัก) คืออาหารจานเล็กหรืออาหารกินเล่นที่เสิร์ฟก่อนมื้ออาหารหลักมื้อหนึ่ง ๆ ในตำรับอาหารยุโรป อาหารเรียกน้ำย่อยบางชนิดเสิร์ฟแบบเย็น ในขณะที่บางชนิดเสิร์ฟแบบร้อน อาหารเรียกน้ำย่อยอาจเสิร์ฟที่โต๊ะอาหารค่ำโดยเป็นส่วนหนึ่งของมื้ออาหารนั้น หรืออาจเสิร์ฟก่อนเข้านั่งโต๊ะเช่นที่งานเลี้ยงรับรองหรืองานเลี้ยงค็อกเทลเป็นต้น ในอดีตยังนิยมเสิร์ฟคั่นระหว่างอาหารจานหลักอีกด้วย
โดยทั่วไปแล้ว อาหารเรียกน้ำย่อยจะเสิร์ฟมาในจานที่มีขนาดเล็กกว่าอาหารจานหลัก และบางครั้งก็ได้รับการออกแบบเพื่อให้ใช้มือหยิบกินได้ง่าย

**ดูเพิ่ม**
 อ็องเทร- อาหารจานหลัก

**อ้างอิง**

หมวดหมู่:คำศัพท์เกี่ยวกับอาหารและเครื่องดื่ม
เอซคอมแบต 7: สกายส์อันโนน

เอซคอมแบต 7: สกายส์อันโนน (Ēsu Konbatto Sebun: Sukaizu An'nōn Ace Combat 7: Skies Unknown) เป็นวิดีโอเกมแนวจำลองการขับเครื่องบินรบสไตล์อาร์เคด ที่พัฒนาและจัดจำหน่ายโดยบันไดนัมโกะเอนเตอร์เทนเมนต์ วางจำหน่ายสำหรับเพลย์สเตชัน 4 และ เอกซ์บอกซ์วัน ในเดือนมกราคม 2019 และสำหรับไมโครซอฟท์ วินโดวส์ในเดือนถัดมา ตัวเกมยังรองรับรูปแบบการเล่นแบบความเป็นจริงเสมือน โดยนำเสนอชุดภารกิจที่พัฒนาขึ้นสำหรับชุดอุปการณ์เพลย์สเตชัน วีอาร์ รวมถึงชุดเนื้อหาที่ดาวน์โหลดได้หลายชุดซึ่งมีภารกิจใหม่

**การพัฒนาและวางจำหน่าย**
แม้เกม เอซคอมแบตอินฟินิตี บนเพลย์สเตชัน 3 จะได้คำวิจารณ์ที่ดูไม่สดใส แต่ตัวเกมก็ได้รับความนิยมอย่างน่าประหลาดใจสำหรับแฟน ๆ รุ่นเก๋า ความสนใจในเชิงพาณิชย์ในซีรีส์โดยบันไดนัมโกะได้ถูกเริ่มใหม่และกระตุ้นให้ทีมพัฒนาภายใน Project Aces พัฒนาภาคต่อที่แท้จริงเป็นครั้งแรกนับตั้งแต่เกม เอซคอมแบต 6: ไฟร์ออฟลิเบอเรชัน บนเครื่องเอกซ์บอกซ์ 360 โดยที่เดิมทีตัวเกมจะวางจำหน่ายในปี 2017 เอซคอมแบต 7: สกายส์อันโนน วางจำหน่ายสำหรับเพลย์สเตชัน 4 และ เอกซ์บอกซ์วัน ในวันที่ 18 มกราคม 2019 และสำหรับไมโครซอฟท์ วินโดวส์ในวันที่ 1 กุมภาพันธ์ ตัวเกมยังมีภารกิจพิเศษในรูปแบบความเป็นจริงเสมือน ซึ่งมีให้เฉพาะเพลย์สเตชัน วีอาร์  มีข่าวลือว่าโหมดผู้เล่นหลายคนในพื้นที่ที่มีผู้เล่นสองคนถูกรวมอยู่ด้วย แต่ไม่ได้อยู่ในเกมสุดท้าย เอซคอมแบต 7: สกายส์อันโนน เป็นเกมแรกในซีรีส์ที่ใช้อันเรียลเอนจิน 4 ในการพัฒนา โดยสำหรับผู้ที่สั่งซื้อล่วงหน้าสำหรับเกมนี้จะยังได้สำเนาดิจิทัลของเกม เอซคอมแบต 5: ดิอันซังวอร์ สำหรับเพลย์สเตชัน 4 และเกม เอซคอมแบต 6: ไฟร์ออฟลิเบอเรชัน สำหรับเอกซ์บอกซ์วัน ตัวเกมยังมีเนื้อหาที่ดาวน์โหลดได้ภายหลังการวางจำหน่ายซึ่งเพิ่มเครื่องบินและภารกิจใหม่ ๆ

**ผลตอบรับ**
เอซคอมแบต 7: สกายส์อันโนน ได้รับ "บทวิจารณ์ที่เป็นที่ชื่นชอบโดยทั่วไป" จากเว็บไซต์การรวบรวมบทวิจารณ์เมทาคริติก
ในญี่ปุ่น ตัวเกมขายได้ 202,379 ชุดสำหรับเพลย์สเตชัน 4 ในช่วงสัปดาห์แรก และขายได้ 286,570 ชุดในเดือนมีนาคม 2019 ในเอเชียตะวันออกเฉียงใต้ ตัวเกมทำยอดขายได้มากกว่า 500,000 ชุดภายในหนึ่งเดือน ในสหราชอาณาจักร ตัวเกมมียอดขายเปิดตัวสูงสุดในซีรีส์ ขึ้นอันดับสองโดยรวม ภายในเดือนกรกฎาคม 2020 เอซคอมแบต 7: สกายส์อันโนน มียอดขายมากกว่าสองล้านชุดนับเป็นก้าวสำคัญในเชิงพาณิชย์ที่สำคัญสำหรับแฟรนไชส์นับตั้งแต่เกม เอซคอมแบต 04: แช็ตเตอร์ดสกายส์ ในปี 2002 ในเดือนมกราคม 2021 ตัวเกมทำยอดขายมากกว่า 2.5 ล้านชุดทั่วโลก แซงหน้า เอซคอมแบต 04: แช็ตเตอร์ดสกายส์ ทำให้กลายเป็นเกมที่ขายดีที่สุดของแฟรนไชส์ และในเดือนสิงหาคม 2021 เอซคอมแบต 7: สกายส์อันโนน ทำยอดขายรวมมากกว่า 3 ล้านชุด

**รางวัลที่ได้รับ**

**อ้างอิง**

**แหล่งข้อมูลอื่น**
  Official website via Internet Archive- id=/men-of-valor
หมวดหมู่:เกมของบันไดนัมโค
หมวดหมู่:วิดีโอเกมที่ออกวางจำหน่ายในปี พ.ศ. 2562
หมวดหมู่:เกมสำหรับวินโดวส์
หมวดหมู่:เกมสำหรับเอกซ์บอกซ์วัน
หมวดหมู่:เกมสำหรับเพลย์สเตชัน 4
หมวดหมู่:เอซคอมแบต
หมวดหมู่:วิดีโอเกมจำลองการขับเครื่องบินรบ
อ็องเทร

อ็องเทรในร้านอาหารแห่งหนึ่งในฝรั่งเศส ประกอบด้วยซุปฟักทองโรยหน้าด้วยอัลมอนด์ และขนมปังปิ้งทาแซลมอนบด
อ็องเทร (entrée) ในการบริการอาหารโดยใช้บริกรในฝรั่งเศสสมัยใหม่และในโลกที่ใช้ภาษาอังกฤษ (ยกเว้นสหรัฐและบางส่วนของแคนาดา) หมายถึงอาหารที่เสิร์ฟก่อนอาหารจานหลัก นอกเหนือจากภูมิภาคดังกล่าวในอเมริกาเหนือแล้ว ศัพท์นี้โดยทั่วไปมีความหมายเหมือนกันกับศัพท์ อาหารเรียกน้ำย่อย อ็องเทรอาจเป็นอาหารจานแรกที่เสิร์ฟในมื้อหนึ่ง ๆ หรืออาจเสิร์ฟหลังซุปหรืออาหารจานเล็กอื่น ๆ ก็ได้ ส่วนในสหรัฐและบางส่วนของแคนาดา ศัพท์ อ็องเทร หมายถึงอาหารจานหลักหรืออาหารที่มีอยู่จานเดียวในมื้อนั้น

**ดูเพิ่ม**
 อาหารเรียกน้ำย่อย- อาหารจานหลัก

**อ้างอิง**
หมวดหมู่:คำศัพท์เกี่ยวกับอาหารและเครื่องดื่ม
หมวดหมู่:คำและวลีภาษาฝรั่งเศส
ยูบิควิติน

ยูบิควิติน (Ubiquitin) เป็นโปรตีนควบคุมการแสดงออกของยีนขนาดเล็ก (8.6 กิโลดัลตัน) ซึ่งพบในเนื้อเยื่อโดยมากของสิ่งมีชีวิตชนิดnowrap |ยูแคริโอต ชื่อมาจากคำคุณศัพท์ภาษาอังกฤษว่า ubiquitous ซึ่งอาจแปลได้ว่า พบทั่วไป หรือมีอยู่ทุกหนทุกแห่ง 
เป็นโปรตีนที่พบในปี 1975 
ยีนในnowrap |จีโนมมนุษย์ 4 ตัวเข้ารหัสโปรตีนนี้คือ UBB (Ubiquitin B), UBC (Ubiquitin C), UBA52 (Ubiquitin A-52 residue ribosomal protein fusion product 1) และ RPS27A

**เชิงอรรถและอ้างอิง**

**แหล่งข้อมูลอื่น**
  GeneReviews/NCBI/NIH/UW entry on Angelman syndrome-  OMIM entries on Angelman syndrome-  UniProt entry for ubiquitin-  url = http://ocw.mit.edu/courses/biology/7-340-ubiquitination-the-proteasome-and-human-disease-fall-2004/  Notes from MIT course.- Ubiquitin
หมวดหมู่:โปรตีน
หมวดหมู่:การดัดแปลงโมเลกุลหลังการแปลรหัส
หมวดหมู่:โครงสร้างโปรตีน
เหตุระเบิดที่มัสยิดในกอนดอซ พ.ศ. 2564

เมื่อวันที่ 8 ตุลาคม พ.ศ. 2564 รัฐอิสลาม - จังหวัดโฆรอซอน (IS-KP) กระทำการระเบิดฆ่าตัวตายที่มัสยิดชีอะฮ์ กอซาร์–อี–ซายัต อบัต ในกุนดุซ ซึ่งเป็นเมืองของประเทศอัฟกานิสถาน จากเหตุระเบิด ส่งผลให้มีผู้เสียชีวิต 50 คนและบาดเจ็บกว่า 100 คน แต่จากการรายงาน มีการประมาณการโดยคณะทำงานสนับสนุนภารกิจสหประชาชาติในประเทศอัฟกานิสถานว่ามีผู้เสียชีวิตและผู้บาดเจ็บมากกว่า 100 คน

**เหตุระเบิด**
เหตุระเบิดเกิดขึ้นระหว่างละหมาดตอนเที่ยงวันศุกร์ประจำสัปดาห์ภายในมัสยิดกอซาร์–อี–ซายัต อบัต ในขณะที่เกิดเหตุ ผู้ร่วมเหตุการณ์อยู่ในระหว่างการละหมาด จากนั้น พวกเขาจึงอพยพและสังเกตมองโดยมีเลือดและผู้เสียชีวิตอยู่ภายในมัสยิด หลังจากนั้น ได้มีการนำร่างผู้เสียชีวิตส่งโรงพยาบาลใกล้เคียง โดยมีญาติผู้เสียชีวิตมาเฝ้าคอยที่หน้าโรงพยาบาล ภายหลังเหตุระเบิด ฝูงควันลอยตัวเนือทั่วมัสยิด
ภาพและวิดีทัศน์ของผู้เสียชีวิตถูกเผยแพร่ลงโซเชียลเน็ตเวิร์กโดยเป็นเลือดและผู้เสียชีวิตภายในมัสยิดแพร่หลายในสื่อสาธารณะ

**ผู้เสียหาย**
จากการประเมินเบื้องต้นโดยคณะทำงานสนับสนุนภารกิจสหประชาติในประเทศอัฟกานิสถานประมาณการมีผู้เสียชีวิตราว 100 คน โรงพยาบาลภายในเมืองกุนดุซรายงานว่ามีผู้เสียชีวิต 35 คน และบาดเจ็บกว่า 50 คน องค์การแพทย์ไร้พรมแดนรายงานว่ามีผู้เสียชีวิต 12 คน จากรายงานของทางการตอลิบาน มีผู้เสียหายกว่า 100 คนโดยส่วนใหญ่เสียชีวิต ตามการรายงานจากสื่อทางการ ระบุไว้ว่า มีผู้เสียชีวิตทั้งหมด 50 คน และบาดเจ็บ 143 คน เจ้าหน้าที่สาธารณสุขภายในเมือง กล่าวว่า อาจมีผู้เสียชีวิตมากถึง 80 คน

**อ้างอิง**
หมวดหมู่:ประเทศอัฟกานิสถานในปี พ.ศ. 2564
หมวดหมู่:เหตุโจมตีต่อโครงสร้างและอาคารทางศาสนาในอัฟกานิสถาน
หมวดหมู่:เหตุระเบิดในปี พ.ศ. 2564
วัดอุโปสถาราม

วัดอุโปสถาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมฝั่งแม่น้ำสะแกกรัง ในตำบลสะแกกรัง อำเภอเมืองอุทัยธานี จังหวัดอุทัยธานี
วัดอุโปสถารามตั้งวัดเมื่อ พ.ศ. 2324 ได้รับพระราชทานวิสุงคามสีมาเมื่อ พ.ศ. 2425 เดิมชื่อ วัดโบสถ์มโนรมย์ ชาวบ้านเรียกว่า วัดโบสถ์ วัดได้รับการประกาศในราชกิจจานุเบกษา เป็นการขึ้นทะเบียนตามพระราชบัญญัติโบราณสถาน โบราณวัตถุ ศิลปวัตถุ และพิพิธภัณฑสถานแห่งชาติ พ.ศ. 2508 เมื่อวันที่ 28 ตุลาคม พ.ศ. 2536 เล่ม 110
อาคารเสนาสนะที่สำคัญ ได้แก่ อุโบสถซึ่งภายในมีภาพจิตรกรรมฝาผนังเขียนในสมัยรัตนโกสินทร์ตอนต้น เป็นภาพพุทธประวัติ ส่วนในวิหารเขียนเป็นภาพพระพุทธเจ้าเสด็จโปรดเทพยดาบนสวรรค์และภาพปลงสังขาร ด้านบนฝาผนังเป็นพระสงฆ์สาวกชุมนุมสลับกับพัดยศเหมือนจะไหว้พระประธานในวิหาร นอกวิหารมีภาพถวายพระเพลิงศพพระสัมมาสัมพุทธเจ้าและภาพชีวิตชาวบ้านที่เกี่ยวกับพุทธศาสนา ภายในวิหารประดิษฐานพระประธานปางห้ามญาติ ซึ่งมีฉัตรห้าชั้นประดับอยู่เหนือเศียร ด้านซ้ายและขวาของพระประธานประดิษฐานพระพุทธรูปยืนทำด้วยไม้แก่นจันทน์สององค์ ภายในอุโบสถประดิษฐานพระประธานปางมารวิชัยจำนวนห้าองค์ซึ่งอยู่บนฐานชุกชีเดียวกัน
มณฑปแปดเหลี่ยม สร้างขึ้นเมื่อปี พ.ศ. 2442 โดยหลวงพิทักษ์ภาษา (บุญเรือง พิทักษ์อรรณนพ) สร้างถวายแด่พระสุนทรมุนี (จัน) หรือพระครูอุไททิศธรรม ซึ่งเคยเป็นเจ้าอาวาสวัด มณฑปเป็นอาคารแปดเหลี่ยม สองชั้น มีบันไดวนอยู่ด้านนอกอาคาร ซุ้มหน้าต่างเป็นวงโค้งแบบอาคารในยุคอาณานิคม ลายปูนปั้นบนผนังด้านนอกที่เป็นภาพพระพุทธรูปปางถวายเนตรท่ามกลางหงส์และนกกระสา

**อ้างอิง**
หมวดหมู่:โบราณสถานในจังหวัดอุทัยธานี
อุโปสถาราม
หมวดหมู่:โบราณสถานในจังหวัดอุทัยธานี

อุทัยธานี
หมวดหมู่:ประวัติศาสตร์ของจังหวัดอุทัยธานี
หมวดหมู่:สิ่งก่อสร้างในจังหวัดอุทัยธานี
แม่แบบ:อุบัติเหตุรถไฟ/doc

== การใช้**

**คำอธิบาย**

**ตัวอย่าง**

**ดูเพิ่ม**
 :แม่แบบ:เริ่มอุบัติเหตุรถไฟ- :แม่แบบ:จบอุบัติเหตุรถไฟ
วัดทุงยู

วัดทุงยู เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลศรีภูมิ อำเภอเมืองเชียงใหม่ จังหวัดเชียงใหม่
วัดทุงยูตั้งวัดเมื่อ พ.ศ. 2119 ได้รับพระราชทานวิสุงคามสีมาเมื่อ พ.ศ. 2516 เดิมชื่อ วัดตุงยู
วัดนี้ปรากฏในโคลงนิราศหริภุญชัย ความว่า
คำว่า ทุยยู ปรากฏในวรรณกรรมและกฎหมายโบราณ หมายถึง ร่มที่เป็นเครื่องประดับยศเจ้านาย วัดทุงยูได้รับการบูรณะและฟื้นฟูจากเจ้าหลวงเชียงใหม่สืบต่อมา เช่นเมื่อ พ.ศ. 2452 เจ้าอินทวโรรสสุริยวงษ์ เจ้าหลวงเชียงใหม่ องค์ที่ 8 โปรดให้สร้างฉัตรและเจดีย์
อาคารเสนาสนะที่สำคัญ ได้แก่ อุโบสถศิลปะล้านนา สร้างด้วยคอนกรีตหินอ่อนลงรักปิดทอง เครื่องบนมีช่อฟ้าใบระกา ทำด้วยไม้สักปิดทองที่ได้รับการบูรณะใหม่ โก่งคิ้วเป็นรูปโค้งไม่มีรวงผึ้งหน้าบันประดับปูนปั้นลวดลายเครือเถาประดับกระจกอังวะ ภายในมีภาพจิตรกรรมฝาผนัง ศาลาการเปรียญ กุฏิสงฆ์ วิหารทรงล้านนา และเจดีย์ทรงกลม แต่เดิมเป็นแบบล้านนาตั้งบนเรือนธาตุ ต่อมาได้รับการบูรณะโดยเป็นรูปแบบอิทธิพลทรงพม่า–มอญ

**อ้างอิง**
ทุงยู
วัดล่ามช้าง (จังหวัดเชียงใหม่)

วัดล่ามช้าง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลศรีภูมิ อำเภอเมืองเชียงใหม่ จังหวัดเชียงใหม่
วัดล่ามช้างตั้งวัดเมื่อ พ.ศ. 1839 ได้รับพระราชทานวิสุงคามสีมาเมื่อ พ.ศ. 2510 สร้างวัดเมื่อครั้งที่พญามังรายได้มาสร้างเมืองเชียงใหม่ โดยทางด้านทิศตะวันออกของเวียงเล็กเป็นป่าไม้ มีหนองน้ำใหญ่ ช้างที่เป็นราชพาหนะของกษัตริย์ทั้งสามพระองค์และของข้าราชบริพาร ว่ากันว่า คงมีการเลี้ยงและล่ามไว้ที่บริเวณนี้ เรียกว่า เวียงเชียงช้าง และได้สร้างวัดบริเวณนี้ ขนานนามวัดว่า "วัดล่ามช้าง" ที่วัดมีการปั้นรูปช้างถูกล่ามเลี้ยงไว้เป็นสัญลักษณ์ของวัด
วิหารศิลปะล้านนาประยุกต์ เป็นอาคารก่ออิฐถือปูน เป็นอาคารสร้างใหม่ หน้าบันประดับด้วยลวดลายพรรณพฤกษาสีทอง ข้างวิหารมีมุขยื่นเพื่อใช้เป็นทางขึ้นลงสำหรับพระสงฆ์ตามธรรมเนียมล้านนาดั้งเดิม หลังวิหารมีเจดีย์ประธานตั้งอยู่ เป็นเจดีย์ทรงกลมย่อเก็จ ที่ฐานมีรูปปั้นช้างประดับอยู่ทั้งสี่ทิศ บริเวณฐานทรงกลมรองรับองค์ระฆังมีปูนปั้นเทพนมประดับอยู่ องค์ระฆังประดับด้วยกระจกมจนถึงส่วนปลียอด ฐานประดับด้วยลวดลายกลีบบัว ยอดเจดีย์ยกฉัตรสีทอง และมีซากเจดีย์โบราณ เป็นเจดีย์สัณฐานสี่เหลี่ยมมีซุ้มจระนำประดับอยู่ทั้งสี่ด้าน แต่เนื่องจากสวนยอดพังหายไปหมดแล้ว จึงไม่ทราบแน่ชัดว่าเป็นเจดีย์ลักษณะใด
ปูชนียวัตถุ เช่น พระเจ้ามุกดอกไม้ สมปรารถนาศรีเมืองเชียงใหม่ หน้าตัก 39 นิ้ว สร้างในพิธีเฉลิมฉลองนครเชียงใหม่ ครบ 720 ปี เมื่อ พ.ศ. 2559 โดยรวบรวมดอกไม้ น้ำหนัก 1,500 กิโลกรัม นำมาบดและผสมมวลสาร จากสถานที่ศักดิ์สิทธิ์ทั้งในประเทศและจากทั่วโลก แล้วอัดเป็นองค์พระ

**อ้างอิง**
ล่ามช้าง
กูฟีย์

ธงชาติอิรักตรงกลางเป็นอักษรกูฟีย์เขียนว่า "อัลลอฮุอักบัร" (الله اكبر) แปลว่า พระเจ้าทรงยิ่งใหญ่ที่สุด
อักษรกูฟีย์ หรือ อักษรคูฟิกฮ์ (الخط الكوفي; Kufic script) เป็นรูปแบบหนึ่งของอักษรอาหรับที่ได้รับความนิยมตั้งแต่ยุคเริ่มแรกในฐานะอักษรที่นิยมใช้ในการคัดลอกอัลกุรอานและเพื่อการตกแต่งทางสถาปัตยกรรม และในเวลาต่อมาได้กลายเป็นรูปแบบอ้างอิงและรูปแรกเริ่ม (archetype) ของอักษรอาหรับอีกจำนวนมาก กูฟีย์พัฒนามาจากอักษรนาบาเตียนอิรักจากเมืองกูฟา ชื่อเมืองกูฟานี้เป็นที่มาของชื่อเรียกอักษรกูฟีย์ หรือกูฟิกในภาษาอังกฤษ ลักษณะหลักของอักษรกูฟีย์คือการเรียงในแนวนอน, รูปอักษรเป็นเส้นตรง (rectilinear letterforms) และประกอบด้วยมุมแหลม กูฟีย์ยังสามารถแบ่งออกเป็นชนิดย่อย ๆ ได้อีก ตามลักษณะการคัดอักษรวิจิตร

**กูฟีย์เหลี่ยม**
ตัวอย่างลายกูฟีย์เหลี่ยม แสดงชื่อของ "มุฮัมมัด" (เส้นสีดำ) ควบกับ "อะลี" สี่ชื่อ (เส้นสีขาว) ลักษณะแบบนี้นิยมใช้ทำเป็นงานกระเบื้องในสถาปัตยกรรมอิสลาม
กูฟีย์เหลี่ยม (Square Kufic; ٱلْكُوفِيّ ٱلمُرَبَّع) หรือ บันนาอี (banna'i; بَنَائِيّ, อักษร "อิฐ") เป็นรูปแบบการเขียนอักษรอาหรับเปลือย (bare writing) ซึ่งพัฒนาชึ้นในคริสต์ศตวรรษที่ 12 นักอักษรวิจิตร มามูห์น ซักกัล อธิบายว่า กูฟีย์เหลี่ยมถูกนำมาใช้เพื่อการก่อสร้างที่ใช้อิฐเป็นหลักในการตกแต่งให้เป็นอักษรวิจิตรอิสลาม และ "การอ่านออกไม่ใช่หัวใจสำคัญ" ของกูฟีย์เหลี่ยม

**ระเบียงภาพ**

**อ้างอิง**
หมวดหมู่:อักษรวิจิตรอิสลาม
หมวดหมู่:ศิลปะอาหรับ
หมวดหมู่:ภาษาอาหรับ
วัดดอนมูลชัย

วัดดอนมูลชัย  เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหัวเดียด อำเภอเมืองตาก จังหวัดตาก
วัดดอนมูลชัยสร้างขึ้นเมื่อ พ.ศ. 2434 เดิมชาวบ้านเรียกกันว่า วัดสันป่าข่อย เนื่องจากมีต้นข่อย อยู่เป็นจำนวนมากและเป็นที่ลุ่มน้ำขัง ต่อมาชาวบ้านได้ช่วยกันปรับพื้นที่ โดยนำทรายมาถมให้สูงขึ้น จึงให้มีนามว่า "วัดดอนมูลชัย" อย่างไรก็ตามจากจารึกอักษรธรรมล้านนาและอักษรไทยระบุปีที่สร้างวัดว่า "ครูบาเปิ้นท่านได้สร้างวัดเมื่อพระพุทธศักราช 2438 และได้สร้างกำแพงเมื่อพระพุทธศักราช 2466" วัดได้รับพระราชทานวิสุงคามสีมาเมื่อวันที่ 13 สิงหาคม พ.ศ. 2490
อาคารเสนาสนะที่สำคัญ ได้แก่ อุโบสถ สร้างเมื่อ พ.ศ. 2498 และกุฎิสงฆ์ จำนวน 4 หลัง เป็นอาคารไม้ชั้นเดียว 3 หลัง เป็นตึกคอนกรีต 2 ชั้น 1 หลัง และหอไตรได้ย้ายมาอยู่บนบก โบราณวัตถุที่สำคัญ ได้แก่ ภาพเขียนพระเวสสันดรชาดกบนแผ่นไม้ยุค พ.ศ. 2465 ปัจจุบันติดอยู่บนหอสวดมนต์ และมีหีบธรรมอยู่ในหอสวดมนต์ บรรจุคัมภีร์โบราณและพับสา มีอยู่ 5 หีบ

**ลำดับเจ้าอาวาส**
ครูบาเปิ้ล เจ้าอาวาสรูปแรกของวัดดอนมูลชัย เป็นผู้ริเริ่มสร้างวัดดอนมูลชัย (วัดสันป่าข่อย) ร่วมกับชาวบ้านตำบลเดียด เมื่อปี 2435

**อ้างอิง**
ดอนมูลชัย
หมวดหมู่:โบราณสถานในจังหวัดตาก
โตโยต้า โคโรลล่า ครอส

โตโยต้า โคโรลล่า ครอส (Toyota Corolla Cross) เป็นรถยนต์อเนกประสงค์สมรรถนะสูงขนาดเล็ก (เซ็กเมนต์-ซี) ถูกผลิตโดยโตโยต้า ตั้งแต่ พ.ศ. 2563 โดยใช้พื้นฐานจากโคโรลล่า รหัส E210 ทำการตลาดในตำแหน่งที่สูงกว่าซี-เอชอาร์ สร้างขึ้นบน สถาปัตยกรรมยานยนต์ใหม่ของโตโยต้า (TNGA-C) เมื่อเทียบกับขนาดแล้ว โคโรลล่า ครอส วางตำแหน่งระหว่าง ซี-เอชอาร์ และโตโยต้า ราฟ4
โคโรลล่า ครอส เปิดตัวครั้งแรกในโลกที่ประเทศไทยเมื่อเดือนกรกฎาคม พ.ศ. 2563 และได้เปิดตัวในภูมิภาคเอเชียตะวันออกเฉียงใต้ และไต้หวันในปีเดียวกัน ส่วนตลาดอื่นๆ ได้เปิดตัวถัดมาในอีก 1 ปี
ส่วนอีกรุ่นที่ชื่อว่า โตโยต้า ฟรอนต์แลนเดอร์ (Toyota Frontlander) เปิดตัวเมื่อปลาย พ.ศ. 2563 โดยมีการเปลี่ยนแปลงแค่ภายนอก จำหน่ายในประเทศจีนเท่านั้น

**รายการอ้างอิง==
อินเตอร์ลิวคิน

อินเตอร์ลิวคิน (Interleukin ตัวย่อ IL) เป็นกลุ่มไซโตไคน์ (คือเป็นโปรตีนที่หลั่งออกและเป็นโมเลกุลส่งสัญญาณ signal molecule) ซึ่งเมื่อพบครั้งแรก เม็ดเลือดขาวเป็นตัวแสดงออก
แม้ IL จะมี 4กลุ่มใหญ่ๆ ซึ่งจำแนกด้วยโครงสร้างที่แตกต่างกัน
แต่ความคล้ายคลึงกับกันและกันของลำดับกรดอะมิโนในแต่ละกลุ่มก็ค่อนข้างน้อย (ปกติคล้ายกันเพียง 15-25%)
เข้ารหัสอินเตอร์ลิวคินและโปรตีนที่เกี่ยวข้องกันกว่า 50ชนิด
การทำหน้าที่ของระบบภูมิคุ้มกันต้องอาศัยอินเตอร์ลิวคินเป็นส่วนใหญ่ ความบกพร่องทางอินเตอร์ลิวคินที่ได้พบแล้วล้วนเกี่ยวข้องกับโรคภูมิต้านตนเองและภูมิคุ้มกันบกพร่อง
ส่วนมากสังเคราะห์โดยเซลล์ทีเฮลเปอร์ชนิด CD4 helper T-lymphocyte รวมถึงโมโนไซต์ แมคโครฟาจ และเซลล์เนื้อเยื่อบุโพรง
ซึ่งช่วยโปรโหมตพัฒนาการและการแปลี่ยนสภาพ (differentiation) ของเซลล์ที เซลล์บี และเซลล์สร้างเม็ดเลือด (hematopoietic cell)
หน่วยรับอินเตอร์ลิวคินที่เซลล์แอสโทรไซต์ในสมองส่วนฮิปโปแคมปัสพบว่า มีบทบาทในการสร้างความจำทางปริภูมิ (spatial memory) ของหนู

**เชิงอรรถและอ้างอิง**

**แหล่งข้อมูลอื่น**
Interleukins- Cytokines & Cells Online Pathfinder Encyclopedia
หมวดหมู่:ไซโตไคน์
หมวดหมู่:โปรตีน
หมวดหมู่:ระบบภูมิคุ้มกัน
หมวดหมู่:การส่งสัญญาณของเซลล์
หมวดหมู่:ชีวเคมี
หมวดหมู่:ประสาทสรีรวิทยา
หมวดหมู่:ประสาทวิทยาศาสตร์
IL

IL อาจเป็นตัวย่อของ- รัฐอิลลินอย เป็นรัฐทางตอนกลางของสหรัฐ- อินเตอร์ลิวคิน เป็นกลุ่มไซโตไคน์ (คือเป็นโปรตีนที่หลั่งออกและเป็นโมเลกุลส่งสัญญาณ signal molecule)
เอนโดไซโทซิส

ไฟล์:Endocytosis types.svg|thumb|right|400px|
เอนโดไซโทซิสชนิดต่างๆ (รวมฟาโกไซโทซิสและพิโนไซโทซิส)

เอนโดไซโทซิส (endocytosis) เป็นกระบวนการของเซลล์ซึ่งนำสารเคมีเข้าในเซลล์
โดยส่วนหนึ่งของnowrap |เยื่อหุ้มเซลล์จะล้อมหุ้มสิ่งที่จะนำเข้า แล้วเยื่อก็จะหลุดเข้าไปในเซลล์โดยเป็นถุงเล็กๆ (vesicle) ซึ่งมีสิ่งนำเข้าหุ้มไว้ข้างใน
เป็นรูปแบบหนึ่งของการลำเลียงแบบใช้พลังงาน (active transport)
nowrap |พิโนไซโทซิสและnowrap |ฟาโกไซโทซิสต่างก็จัดเป็นเอนโดไซโทซิสด้วย

**ดูเพิ่ม**
การลำเลียงแบบใช้พลังงาน
*ฟาโกไซโทซิส
*พิโนไซโทซิส

**แหล่งข้อมูลอื่น**
  A comprehensive review of endocytosis and endocytic mechanisms by Doherty and McMahonfix-attempted=yes -  Endocytosis at biologyreference.com-  Endocytosis - researching endocytic mechanisms at endocytosis.org- Clathrin-mediated endocytosis ASCB Image & Video Library- Types of Endocytosis (Animation)
หมวดหมู่:ชีววิทยาเยื่อ
หมวดหมู่:กระบวนการของเซลล์
หมวดหมู่:กายวิภาคศาสตร์เซลล์
ฟาเตหบูร์จ

ฟาเตหบูร์จสาหิบมินาร์ยามค่ำคืน
ฟาเตหบูร์จ (The Victory Tower; ਫਤਿਹ ਬੁਰਜ; Fateh Burj) เป็นหอคอยมีนาร์ในหมู่บ้านเก่าแก่ จัปปัรจิริ ใสอำเภอโมหลี รัฐปัญจาบ สร้างเสร็จในปี 2011 หอคอบความสูง m นี้สร้างขึ้นเพื่อระลึกถึงการจัดตั้งมิสล์สิกข์ขึ้นในพื้นที่ส่วนใหญ่ของปัญจาบเมื่อ ค.ศ. 1711 พื้นที่ที่สร้างหอคอยเป็นจุดที่ในอดีตเกิดยุทธการที่จัปปัรจิริ ซึ่งแม่ทัพบันดา สิงห์ บะฮาดุร หนึ่งในนักรบที่ยิ่งใหญ่ที่สุดของซิกข์ ทำการยุทธ์ชนะแม่ทัพวาญีร์ ข่าน (Wazir Khan) ของกองทัพจักรวรรดิโมกุล ในปี 1710 เพื่อกันทัพของโมกุลไม่ให้เดินทัพไปถึงสิรฮินด์ ต่อมาบะฮาดุรได้ตั้งราชธานีขึ้นที่โลหคฤห์ในพิลาสปุระ

**อ้างอิง ==
จันทมินาร์

จันทมินาร์ (Chand Minar; หอคอยจันทร์) เป็นหอคอยเก่าแก่ในเมืองดาวลาตาบาด รัฐมหาราษฏระ ประเทศอินเดีย ตั้งขึ้นในปี ค.ศ. 1445 โดยสุลตานอลาอุดดีน บาห์มานี เพื่อเฉลิมฉลองชัยชนะในการยึดครองป้อมดาวลาตาบาดได้
จันทมินาร์ถือเป็นตัวอย่างชิ้นเอกชิ้นหนึ่งของสถาปัตยกรรมอินเดีย-อิสลามในอินเดียใต้ หอคอยมีความสูง 63 ภายในแบ่งส่วนออกเป็น 4 ชั้น และ 24 ห้อง ที่ฐานของหอคอยเป็นโถงละหมาดหรือมัสยิดขนาดย่อม ประดับตกแต่งด้วยกระเบื้องเปอร์เซียสีน้ำเงิน นอกจากนี้หอคอยยังมีองค์ประกอบอย่างอินเดียพื้นถิ่นประดับด้วย เช่นโครงสร้างรับระเบียงส่วนที่ยื่นออกมา หอคอยสามารถมองเห็นได้จากทุกมุมของป้อมที่ตั้งอยู่ล้อมรอบโดยล่าง

**ระเบียงภาพ**

**อ้างอิง**
หมวดหมู่:หอคอยในประเทศอินเดีย
หมวดหมู่:สิ่งก่อสร้างในรัฐมหาราษฏระ
ชีบาฟามส์

ที่ตั้งของชีบาฟามส์
ชีบาฟามส์ (مزارع شبعا, Mazāri' Šib‘ā; חוות שבעא, Havot Sheba‘a or הר דוב, Har Dov) เป็นพื้นที่ขนาดเล็กที่ตั้งอยู่พรมแดนเลบานอน–ซีเรีย และที่ราบสูงโกลันที่อิสราเอลยึดครอง ชีบาฟามส์เป็นชื่อฟาร์มที่ตามประวัติศาสตร์เชื่อว่าเป็นของชาวเมืองชีบาในเลบานอน มีความยาว 11 กิโลเมตร กว้าง 2.5 กิโลเมตร ทั้งศาสนาอิสลามและศาสนายูดายถือว่าภูเขาเบตาริม (มะกอม อีบราฮิม อัลเคาะลีลในภาษาอาหรับ หรือมาคอม ฮาเบตาริมในภาษาฮีบรู) ในชีบาฟามส์เป็นสถานที่ที่พระเป็นเจ้าปรากฏต่ออับราฮัม และประกาศว่าอับราฮัมและวงศ์วานของเขาจะได้รับดินแดนแห่งอิสราเอล
ปัจจุบันชีบาฟามส์เป็นพื้นที่พิพาท ซึ่งส่วนหนึ่งเป็นผลจากความล้มเหลวในการบริหารซีเรียและเลบานอนในอาณัติของฝรั่งเศส และความไม่เห็นพ้องในการปักปันเขตแดนระหว่างรัฐบาลเลบานอนกับซีเรีย เอกสารจากคริสต์ทศวรรษ 1920 และ 1930 ชี้ว่าผู้อาศัยจ่ายภาษีให้รัฐบาลเลบานอน อย่างไรก็ตามชีบาฟามส์อยู่ใต้อำนาจของซีเรีย โดยพฤตินัย ช่วงต้นคริสต์ทศวรรษ 1950 จนถึงการยึดครองที่ราบสูงโกลันของอิสราเอลในสงครามหกวัน ค.ศ. 1978 อิสราเอลบุกครองและยึดเลบานอนตอนใต้ ก่อนจะผนวกชีบาฟามส์และที่ราบสูงโกลันในค.ศ. 1981
ชีบาฟามส์เป็นชนวนความขัดแย้งตั้งแต่อิสราเอลถอนกำลังจากเลบานอนในเดือนพฤษภาคม ค.ศ. 2000 ฮิซบุลลอฮ์ องค์กรติดอาวุธที่ต่อต้านการบุกครองเลบานอนของอิสราเอลอ้างว่าการถอนกำลังยังไม่สมบูรณ์เนื่องจากชีบาฟามส์เป็นของเลบานอน ไม่ใช่ของซีเรีย หลังอิสราเอลถอนกำลัง เลขาธิการสหประชาชาติออกแถลงการณ์เสนอให้ชีบาฟามส์เป็นพื้นที่ปฏิบัติการของกองกำลังเฉพาะกาลสหประชาชาติในเลบานอน (UNIFIL) ในแถลงการณ์นี้ยังระบุถึงข้อพิพาท โดยสหประชาชาติทำการศึกษาแผนที่ 81 ฉบับก่อนได้ข้อสรุปว่าไม่พบหลักฐานว่าฟาร์มที่ถูกทิ้งร้างเป็นของเลบานอน แต่เสนอให้คงเขตแดนที่มีอยู่ของกองกำลังสังเกตการณ์การถอนกำลังแห่งสหประชาชาติ (UNDOF) ในซีเรีย ซึ่งรวมถึงชีบาฟามส์ตั้งแต่ ค.ศ. 1967 เพื่อไม่สร้างความเอนเอียงต่อความตกลงระหว่างซีเรียและเลบานอนในอนาคต
ความขัดแย้งระดับต่ำดำเนินในชีบาฟามส์ระหว่างค.ศ. 2000–2006 และต้นค.ศ. 2015 เดือนสิงหาคม ค.ศ. 2008 มีชาล สุเลมาน ประธานาธิบดีเลบานอนกล่าวว่า "การนับถอยหลังสู่การปลดปล่อยดินแดนของเราทั้งหมดได้เริ่มขึ้นแล้ว และวันนี้ผมขอยืนยันว่าจะใช้ทุกวิธีอันชอบธรรมที่มีในการบรรลุเป้าหมายนี้"

**อ้างอิง**
หมวดหมู่:ภูมิศาสตร์เลบานอน
หมวดหมู่:ภูมิศาสตร์ซีเรีย
หมวดหมู่:กรณีพิพาทเรื่องอาณาเขตอิสราเอล
หมวดหมู่:กรณีพิพาทเรื่องอาณาเขตเลบานอน
หมวดหมู่:กรณีพิพาทเรื่องอาณาเขตซีเรีย
หมวดหมู่:อาณาเขตที่เป็นข้อพิพาทในทวีปเอเชีย
ฮาร์เวสต์มูน: แบ็คทูเนเจอร์

ฮาร์เวสต์มูน: แบ็คทูเนเจอร์ (Harvest Moon: Back to Nature; Bokujō Monogatari Harvest Moon) เป็นวิดีโอเกมแนวจำลองฟาร์มในชุดเกม ฮาร์เวสต์มูน ที่พัฒนาและจัดจำหน่ายโดย Victor Interactive Software เป็นเกม ฮาร์เวสต์มูน เกมแรกสำหรับคอนโซลที่ไม่ใช่นินเท็นโด โดยตัวละครจากเกม ฮาร์เวสต์มูน 64 ถูกย้ายมาเป็นตัวละครในเกมนี้ แม้ว่าจะมีรูปแบบการใช้ชีวิต บุคลิกและญาติที่ถูกเพิ่มมาใหม่
ตัวเกมยังมีเวอร์ชันที่มีตัวเอกเป็นผู้หญิงในชื่อ โบะคุโจโมะโนะงาตาริ ฮาร์เวสต์มูนฟอร์เกิร์ล (牧場物語～ハーベストムーン～forガール)) ซึ่งวางจำหน่ายนญี่ปุ่น ในปี 2005 ฮาร์เวสต์มูน: แบ็คทูเนเจอร์ ได้นำเอาเวอร์ชันผู้หญิงมารวมกันเป็น ฮาร์เวสต์มูนบอยแอนเกิร์ล (Bokujō Monogatari: Harvest Moon Boy and Girl) สำหรับเครื่องเพลย์สเตชัน พอร์เทเบิล แม้ว่าภาพปกเกมและคู่มือคำแนะนำจะแสดงให้เห็นว่าเป็นเกมใหม่ ในปี 2008 Marvelous Interactive ได้วางขาย ฮาร์เวสต์มูน: แบ็คทูเนเจอร์ และ โบะคุโจโมะโนะงาตาริ ฮาร์เวสต์มูนฟอร์เกิร์ล บนเครื่องเพลย์สเตชัน 3 และ เพลย์สเตชัน พอร์เทเบิล ผ่านเพลย์สเตชัน เน็ตเวิร์ก 
ตัวเกมถูกทำใหม่เป็นเกมบนเครื่องเกมบอยอัดวานซ์ในชื่อ ฮาร์เวสต์มูน: เฟรนด์ออฟมิเนอร์รัลทาวน์ และ ฮาร์เวสต์มูน: มอร์เฟรนด์ออฟมิเนอร์รัลทาวน์ ทั้งสองเกมนี้ได้รับการสร้างใหม่สำหรับนินเท็นโด สวิตช์และแพลตฟอร์มอื่น ๆ ภายใต้ชื่อ สตอรีออฟซีชัน: เฟรนด์ออฟมิเนอร์รัลทาวน์

**อ้างอิง**
หมวดหมู่:วิดีโอเกมที่ออกวางจำหน่ายในปี พ.ศ. 2542
หมวดหมู่:เกมสำหรับเพลย์สเตชัน
หมวดหมู่:เกมสำหรับเพลย์สเตชันแบบพกพา
หมวดหมู่:เกมสำหรับเพลย์สเตชัน เน็ตเวิร์ก
หมวดหมู่:วิดีโอเกมที่พัฒนาขึ้นในประเทศญี่ปุ่น
ลูนแฟคทอรี: อะแฟนตาซีฮาร์เวสต์มูน

ลูนแฟคทอรี: อะแฟนตาซีฮาร์เวสต์มูน (Rūn Fakutorī -Shin Bokujō Monogatari-) เป็นวิดีโอเกมแนวจำลองเล่นตามบทบาท พัฒนาโดยเนเวอร์แลนด์ และจัดจำหน่ายโดย Marvelous Interactive Inc., Natsume และ Rising Star Games สำหรับเครื่องเล่นวิดีโอเกมพกพานินเท็นโด ดีเอส
ลูนแฟคทอรี เป็นเกมจำลองฟาร์มแฟนตาซีและเป็นเกมภาคแยกของชุดเกม ฮาร์เวสต์มูน/สตอรีออฟซีชัน เพื่อฉลองครบรอบ 10 ปีของแฟรนไชส์ โดยโยชิฟุมิ ฮาชิโมโตะ (โปรดิวเซอร์ชุดเกม ฮาร์เวสต์มูน/สตอรีออฟซีชัน มายาวนาน) กล่าวว่านี้เป็น "เกม ฮาร์เวสต์มูน ที่คุณจะใช้ดาบ"

**ผลตอบรับ**
ลูนแฟคทอรี: อะแฟนตาซีฮาร์เวสต์มูน ได้รับคำวิจารณ์ที่ "เป็นที่ชื่นชอบ" จากเว็บไซต์รวมบทวิจารณ์เมทาคริติก
ในญี่ปุ่น นิตยสาร แฟมิซือ ให้คะแนนรวม 33 จาก 40 คะแนน ไอจีเอ็นมอบรางวัลถูกใจบรรณาธิการ และรางวัลเกมนินเท็นโด ดีเอสประจำเดือนสิงหาคม 2007

**อ้างอิง**
หมวดหมู่:วิดีโอเกมที่ออกวางจำหน่ายในปี พ.ศ. 2549
หมวดหมู่:วิดีโอเกมแอ็กชันเล่นตามบทบาท
หมวดหมู่:วิดีโอเกมจำลอง
หมวดหมู่:เกมสำหรับนินเท็นโดดีเอส
หมวดหมู่:วิดีโอเกมที่พัฒนาขึ้นในประเทศญี่ปุ่น
วันเอกราช (ประเทศอัฟกานิสถาน)

วันเอกราชอัฟกานิสถาน เป็นวันหยุดแห่งชาติในประเทศอัฟกานิสถานที่ฉลองในวันที่ 19 สิงหาคม เพื่อรำลึกถึงสนธิสัญญาอังกฤษ-อัฟกานิสถาน ค.ศ. 1919 และการหลุดพ้นจากสถานะรัฐในอารักขาของอังกฤษ

**ภูมิหลัง**
สงครามอังกฤษ-อัฟกานิสถานครั้งแรก (1839–1842) ทำให้กองทัพอังกฤษสามารถยึดครองคาบูลได้ หลังจากนี้ เนื่องจากความผิดพลาดเชิงกลยุทธ์ของเอลฟินสโตน ทำให้กองทัพอัฟกานิสถานภายใต้การนำของอักบาร์ ข่านกำจัดกองทัพอังกฤษได้ที่บริเวณหนึ่งของถนนคาบูล-จะลาลาบาด ใกล้เมืองจะลาลาบาด หลังประสบความพ่ายแพ้ กองทัพอังกฤษ-อินเดียจึงกลับมาที่อัฟกานิสถานในภารกิจพิเศษ เพื่อช่วยเชลยศึก และถอนทัพในภายหลัง
สงครามอังกฤษ-อัฟกานิสถานครั้งที่สอง (1878–80) ในตอนแรกอังกฤษเป็นฝ่ายแพ้ที่ไมวันด์ ตามมาด้วยชัยชนะที่กันดะฮาร์ ซึ่งทำให้อับดูร์ ระฮ์มัน ข่านกลายเป็นเอมีร์องค์ใหม่และเริ่มสร้างความสัมพันธ์ระหว่างอังกฤษ-อัฟกานิสถาน โดยฝ่ายอังกฤษมีสิทธิควบคุมความสัมพันธ์ระหว่างประเทศของอัฟกานิสถานกับข้อแลกเปลี่ยนในการป้องกันอาณาจักรของตนจากรัสเซียกับเปอร์เซีย สงครามอังกฤษ-อัฟกานิสถานครั้งที่สามใน ค.ศ. 1919 ทำให้อังกฤษยกสิทธิในการควบคุมความสัมพันธ์ระหว่างประเทศของอัฟกานิสถานคืนใน ค.ศ. 1921

**การสังเกตการณ์**
ประตูชัยแพฆมอน ซึ่งรำลึกถึงสงครามต่อสหราชอาณาจักร- มีการสร้างทอเกแซแฟร์ที่แพฆมอนเพื่อรำลึกการเป็นเอกราชใน ค.ศ. 1928- ในวันฉลองครอบร้อยปีวันเอกราชใน ค.ศ. 2019 สถานที่สำคัญในต่างประเทศบางแห่งพากันแสดงธงสามสีของอัฟกานิสถาน เช่นบุรจญ์เคาะลีฟะฮ์ที่ดูไบ- ในวันที่ 19 สิงหาคม ค.ศ. 2021 เอมิเรตอิสลามอัฟกานิสถานคืนสถานะและยืนยันวันอย่างเป็นทางการอีกครั้งที่คาบูล

**ภาพ**

**อ้างอิง**
หมวดหมู่:วันสำคัญในเดือนสิงหาคม
รี ฮยัง-อก

รี ฮยัง-อก (mr=Ri Hyang-ok) เป็นผู้ตัดสินฟุตบอลชาวเกาหลีเหนือและอดีตนักฟุตบอลหญิงทีมชาติเกาหลีเหนือในตำแหน่งกองกลาง เธอเคยเข้าแข่งขันฟุตบอลโลกหญิงสองครั้งได้แก่ 1999 และ 2003 ซึ่งสหรัฐอเมริกาเป็นเจ้าภาพทั้งสองครั้ง โดยทีมชาติเกาหลีเหนือทำผลงานได้ดีที่สุดเพียงในรอบแบ่งกลุ่มเท่านั้น เธอตั้งใจที่จะเป็นผู้ตัดสินฟุตบอลหลังจากเลิกเล่นฟุตบอลอาชีพเนื่องจากเธอเห็นผู้หญิงลงทำหน้าที่ตัดสินในการแข่งขันฟุตบอลโลกทั้งในปี 1999 และ 2003 ซึ่งเธอไม่เคยเห็นผู้หญิงทำหน้าที่ผู้ตัดสินฟุตบอลมาก่อน นอกจากนี้เธอยังต้องการจะสัมผัสบรรยากาศฟุตบอลโลกอีกครั้งด้วย เธอได้รับคัดเลือกเข้าในรายชื่อผู้ตัดสินฟุตบอลของฟีฟ่าใน ค.ศ. 2005 ซึ่งทำให้เธอสามารถลงทำหน้าที่ตัดสินในการแข่งขันระดับนานาชาติได้ และได้รับเลือกให้ทำหน้าที่ตัดสินในการแข่งขันฟุตบอลโลกหญิง 2015 ที่ประเทศแคนาดาและ 2019 ที่ประเทศฝรั่งเศส

**การแข่งขันนัดสำคัญที่ตัดสิน**

**ฟุตบอลโลกหญิง 2015**
รี ฮยัง-อกลงตัดสินในการแข่งขันฟุตบอลโลกหญิง 2015 ที่ประเทศแคนาดาจำนวน 4 นัด ได้แก่รอบแบ่งกลุ่ม 2 นัด รอบ 16 ทีมสุดท้าย 1 นัด และนัดชิงอันดับที่สาม

**ฟุตบอลหญิงเอเชียนคัพ 2018**
รี ฮยัง-อกลงตัดสินในการแข่งขันฟุตบอลหญิงเอเชียนคัพ 2018 ที่ประเทศจอร์แดนจำนวน 4 นัด ได้แก่รอบแบ่งกลุ่ม 2 นัด รอบรองชนะเลิศ 1 นัด และนัดชิงชนะเลิศ

**ฟุตบอลโลกหญิง 2019**
รี ฮยัง-อกลงทำหน้าที่ตัดสินในการแข่งขันรอบแบ่งกลุ่มฟุตบอลโลกหญิง 2019 ที่ประเทศฝรั่งเศสจำนวน 2 นัด

**อ้างอิง**
หมวดหมู่:นักฟุตบอลชาวเกาหลีเหนือ
หมวดหมู่:นักฟุตบอลหญิงทีมชาติเกาหลีเหนือ
หมวดหมู่:ผู้ตัดสินฟุตบอลชาวเกาหลีเหนือ
หมวดหมู่:ผู้เล่นในฟุตบอลโลกหญิง 1999
หมวดหมู่:ผู้เล่นในฟุตบอลโลกหญิง 2003
หมวดหมู่:กองกลางฟุตบอล
หมวดหมู่:บุคคลจากเปียงยาง
หมวดหมู่:ฟุตบอลโลกหญิง 2015
หมวดหมู่:ฟุตบอลโลกหญิง 2019
ไฮเซนส์

ไฮเซนส์ (p=Hǎixìn Yǒuxiàn Gōngsī; Hisense) เป็นบริษัทผลิตเครื่องใช้ไฟฟ้าภายในบ้านจากประเทศจีน ก่อตั้งในปี พ.ศ. 2512 (ค.ศ. 1969) ผลิตภัณฑ์ตัวแรกของบริษัทคือเครื่องรับวิทยุ ส่วนโทรทัศน์ของบริษัทคือรุ่น CJD18 ผลิตในปี พ.ศ. 2521 (ค.ศ. 1978) และเป็นผู้ผลิตโทรทัศน์รายใหญ่ที่สุดในประเทศจีนในปี พ.ศ. 2547 (ค.ศ. 2004) ไฮเซนส์เป็นผู้ผลิตโออีเอ็ม สำนักงานใหญ่อยู่ที่เมืองชิงเต่า, มณฑลซานตง, ประเทศจีน
ในปี พ.ศ. 2558 ไฮเซนส์ได้ซื้อโรงงานผลิตโทรทัศน์ในเม็กซิโกจากชาร์ป
ในปี พ.ศ. 2559 ไฮเซนส์ได้เข้ามาทำตลาดในประเทศไทย เริ่มแรกขายโทรทัศน์ก่อนจะขยายเครื่องใช้ไฟฟ้าภายในบ้าน
ในเดือนพฤศจิกายน พ.ศ. 2560 ไฮเซนส์ได้ซื้อแผนกธุรกิจโทรทัศน์จากโตชิบา
ศูนย์วิจัยและพัฒนา ไฮเซนส์ ใน Qingdao, จีน

**ประวัติ**

**อ้างอิง**

**แหล่งข้อมูลอื่น**
หมวดหมู่:บริษัทของจีน
หมวดหมู่:บริษัทที่ก่อตั้งในปี พ.ศ. 2512
หมวดหมู่:กรณีพิพาทเรื่องอาณาเขตในทวีปเอเชีย

หมวดหมู่:กรณีพิพาทเรื่องอาณาเขตแบ่งตามที่ตั้ง
หมวดหมู่:ภูมิศาสตร์เอเชีย
หมวดหมู่:ไซโตไคน์

หมวดหมู่:โปรตีนแบ่งตามหน้าที่
หมวดหมู่:ระบบภูมิคุ้มกัน
หมวดหมู่:การส่งสัญญาณของเซลล์
หมวดหมู่:การถ่ายโอนสัญญาณ
มอดูล:AfC submission catcheck

local p = {}
local function removeFalsePositives(str)
	if not str then
		return 
	end
	str = mw.ustring.gsub(str, "", "")
	str = mw.ustring.gsub(str, "", "")
	str = mw.ustring.gsub(str, "", "")
	str = mw.ustring.gsub(str, "", "")
	str = mw.ustring.gsub(str, "", "")
	str = mw.ustring.gsub(str, "", "")
	str = mw.ustring.gsub(str,"%%หมวดหมู่:ไม่เหมาะสำหรับการส่ง AfC%%","")
	str = mw.ustring.gsub(str,"%%หมวดหมู่:ฉบับร่าง?.-%%","")
	str = mw.ustring.gsub(str,"%%หมวดหมู่:.-ฉบับร่าง?%%","")
	return str
end
function p.checkforcats(frame)
local t = mw.title.getCurrentTitle()
tc = t:getContent()
if tc == nil then 
return ""
end
tc = removeFalsePositives(tc)
if mw.ustring.match(tc, "%%%s-Ccategory:" ) == nil or mw.ustring.match(tc, "%%%s-หมวดหมู่:" ) == nil then
return ""
else
return "หมวดหมู่:การส่ง AfC ที่มีหมวดหมู่อยู่ด้วย"
end
end
function p.submitted(frame)
	local text = removeFalsePositives(mw.title.getCurrentTitle():getContent())
	if mw.ustring.find(text, '
มอดูล:NUMBEROFSECTIONS

local p = {}
-- Unescape functionality grabbed from https://stackoverflow.com/a/14899740/1832568
local function unescape(str)
	str = string.gsub(str, '&#(%d+);', string.char)
	str = string.gsub(str, '&#x(%d+);', function(n) return string.char(tonumber(n, 16)) end)
	return str
end
-- Counting function accepting a string haystack and table of needles
local function count(haystack, needles)
	local number = 0
	-- While we have needles to look for
	for index, needle in ipairs(needles) do
		-- find them all in our haystack
		for m in string.gmatch(haystack, needle) do
			number = number + 1
		end
	end
	return number
end
-- Function takes any number of # delimited page names and section level numbers
function p.main(frame)
	local total = 0
	local needles = {}
	local haystack = 
	-- Separate page names from # delimited string into table
	local pages = mw.text.split(unescape(frame.args1), '%s?#%s?')
	-- Separate whitespace delimited section level numbers into table
	local levels = mw.text.split(frame.args'level', '%s*')
	-- Iterate through levels
	for level in mw.text.gsplit(table.concat(levels), ) do
		-- and add the level needle to needles
		needles#needles + 1 = '\n'..string.rep('=', tonumber(level))..'^='
	end
	-- For each page name in pages
	for index, page in ipairs(pages) do
		-- create a haystack to search from the page content
		haystack = mw.title.new(page):getContent()
		-- If we've requested the content of a legitimate page
		if haystack then
			-- pass the raw markup and needles to count
				 and add the return to total 
			total = total + count('\n' .. haystack, needles)
		end
	end
	-- then return how many sections of the required level
		 are in all the pages passed 
	return total
end
return p
มอดูล:NUMBEROFSECTIONS/doc

== Usage**
 sections
  #invoke:NUMBEROFSECTIONS|main| page name  # page name  level = section level number(s) 
# Multiple page names (at least one required) are the # delimited names of any Wikipedia pages (including namespaces).
# section level(s) (required) is any group of numerals between 1 and 6 (inclusive) e.g. 435 or 5 3 4 equates to:
:: sections with a level 3 ( "===" ), 4 ( "====" ) or 5 ( "=====" ) heading.
  produces Wikipedia:Village pump (technical)
  produces Wikipedia:Village pump (technical)#Wikipedia:Village pump (proposals)
วิกิพีเดีย:วิกิพีเดียกับวิกิตำรา

วิกิพีเดีย มีข้อแตกต่างจาก วิกิตำรา อยู่หลายข้อ เราคาดหวังให้เนื้อหาคนละประเภทอยู่ในโครงการทีเหมาะสมกับงานนั้น ๆ
ถ้าต้องการย้ายงานไปยังวิกิตำรา คลิกที่ ลิงก์นี้ พิมพ์ชื่อเรื่องที่ต้องการ แล้วคัดลอกเนื้อหาไปลง
สถาบันการจัดการอินเดีย อะห์มดาบาด

สถาบันการจัดการอินเดีย อะห์มดาบาด (Indian Institute of Management Ahmedabad; IIM Ahmedabad) เป็นวิทยาลัยบริหารธุรกิจในอะห์มดาบาด รัฐคุชราต ประเทศอินเดีย และได้รับสถานะสถาบันซึ่งมีความสำคัญระดับชาติโดยรัฐบาลอินเดียในปี 2017 สถาบันก่อตั้งขึ้นในปี 1961 เปิดสอนเกี่ยวกับการบริหารธุรกิจในสาขาต่าง ๆ สถาบันก่อตั้งขึ้นโดยรวี เจ. มัตตาอี ในปี 2020 สถาบันเป็นวิทยาลัยบริหารธุรกิจอันดับหนึ่งของประเทศตามการจัดอันดับของ NIRF
วิทยาเขตของ IIM อะห์มดาบาด มีพื้นที่ 102 เอเคอร์ ตั้งอยู่ในย่านวัสตรปุระ อะห์มดาบาด ภายในประกอบไปด้วยอาคารเรียน, สำนักงานอาจารย์, สิ่งอำนวยความสะดวกต่าง ๆ, หอสมุดวิกรม สรภาอี (Vikram Sarabhai Library), หอประชุมอาร์. เจ. มัตตาอี (R.J. Matthai Auditorium), ลานลุยส์ คาห์น (Louis Kahn Plaza), ศูนย์การจัดการนานาชาติ, ศูนย์การพัฒนาการจัดการกัสรุภาอี ลาลภาอี (Kasturbhai Lalbhai Management Development Centre), ร้านอาหารและร้านค้า เป็นต้น โดยในปี 1962 คณะกรรมการบริหารของ IIM อะห์มดาบาดบรรลุข้อตลกลงร่วมกับสถาบันการออกแบบแห่งชาติ (NID) ให้ออกแบบสร้างวิทยาเขตของ IMM อะห์มดาบาด สถาบันได้มอบหมายให้สถาปนิก ลุยส์ คาห์น และ บี. วี. โทศี เป็นผู้รับผิดชอบโครงการ ผลงานออกแบบของคาห์นมีลักษณะเด่นที่การใช้อิฐมอญเปลือย, รูปร่างเรขาคณิตจำนวนมากในการตกแต่ง เขาได้ผสมผสานรูปแบบสถาปัตยกรรมพื้นถิ่นของอินเดียเข้ากับสถาปัตยกรรมสมัยใหม่อย่างปราณีต ความโดดเด่นทางสถาปัตยกรรมที่เขาออกแบบดึวดูดให้มีนักท่องเที่ยวเดินทางมาเยี่ยมชมสถาบันอย่างไม่ขาดสาย ภาพยนตร์เรื่อง 2 สเตทส์ ซึ่งสร้างจากนิยายชื่อเดียวกันโดยเจตัน ภคัน ถ่ายทำที่สถาบัน
ตราของสถาบันนำมาจากมอทิฟรูป "ชีวพฤกษ์" (‘Tree of Life’) ซึ่งปรากฏในงานแกะสลักแลททิซใน จาฬี จากสมัยศตวรรษที่ 16 ในมัสยิดซิดดี ซาอีเยด ในย่านเมืองเก่าอะห์มดาบาด

**อ้างอิง==
ปอยีแกลอน

ปอยีแกลอน (Poyi Kalon/Пойи Калон; /Pā-i Kalān; ที่เบื้องบาทผู้ยิ่งใหญ่หนึ่งเดียว) เป็นหมู่สิ่งก่อสร้างในศาสนาอิสลาม ตั้งอยู่ในบูฆอรอ ประเทศอุซเบกิสถาน หมู่อาคารประกอบด้วยสามส่วนใหญ่ คือ มัสยิดแกลอน (Masjidi Kalon), หออะษานแกลอน (Minorai Kalon) และมัดเราะซะฮ์มือร์อารับ (Mir Arab madrasasi) สิ่งก่อสร้างทั้งสามวางตัวเรียงกันล้อมรอบลานกว้างตรงกลาง ซึ่งล้อมรอบด้วยบะซาร์ มัสยิดแกลอนซึ่งเป็นมัสยิดวันศุกร์ถือเป็นหนึ่งในมัสยิดที่ใหญ่ที่สุดในเอเชียกลาง เป็นรองเพียงมัสยิดบีบี-ฆอนึมซึ่งเป็นมัสยิดที่มีหน้าตาคล้ายคลึงกันในซามาร์กันต์ และมัสยิดใหญ่เฮราตในอัฟกานิสถาน
มัสยิดและหออะษานสร้างขึ้นโดย Arslan Khan ในปี 1121 โดยที่หออะษานสร้างเสร็จในปี 1127 อย่างไรก็ตาม มัสยิดวันศุกร์หลังเดิมถูกเจงกีส ข่าน ทำลายไปในปี 1220 เหลือไว้เพียงหออะษาน มัสยิดหลังใหม่สร้างขึ้นในปี 1515 ตามด้วยมัดเราะซะฮ์ในปี 1535 โดย Ubaydullah Khan

**อ้างอิง**
หมวดหมู่:สิ่งก่อสร้างในบูฆอรอ
หมวดหมู่:มัสยิดในประเทศอุซเบกิสถาน
หมวดหมู่:มัดเราะซะฮ์ในประเทศอุซเบกิสถาน
มีนอราอีแกลอน

มีนอราอีแกลอน (Minorai Kalon/Минораи калон; /Minâra-i Kalân; หออะษานใหญ่) หรือ หออะษานแกลอน (Kalon Minor, Kalon Minaret) เป็นหออะษานในปอยีแกลอน บูฆอรอ ประเทศอุซเบกิสถาน และเป็นหนึ่งในจุดสนใจสำคัญของเมือง
หอคอยนี้สร้างขึ้นในปี 1127 โดย Mohammad Arslan Khan ผู้ปกครองอาณาจักรข่านคาราคานิด เพื่อใช้งานเป็นหออะษาน หอคอยก่อขึ้นจากอิฐ มีความสูง 45.6 เมตร (48 เมตรหากรวมปลายยอด) และมีขนาดค่อย ๆ เล็กลงจากล่างขึ้นบนด้วยเส้นผ่าศูนย์กลาง 9 เมตรที่ฐาน, 6 เมตรที่ยอด ภายในหอมีบันไดเวียนขึ้นไปสู่ห้องโถงชั้นสูงสุดของหอคอย ในยามศึกสงคราม หอคอยนี้ยังสามารถใช้เป็นหอสังเกตการณ์ข้าศึกได้
เมื่อครั้งเจงกีส ข่าน กรีธาทัพมารบและทำลายล้างสิ่งก่อสร้างทั้งหมดในบูฆอรอจนราบ เจงกีส ข่าน สั่งให้ทหารเหลือหอคอยนี้ไว้ไม่ให้ทำลายเนื่องจากหอคอยนี้สร้างความประทับใจแก่เขาอย่างมาก ในท้องถิ่นเรียกขานหอคอยนี้ว่า "หอคอยแห่งความตาย" เนื่องจากมีการประหารชีวิตนักโทษโดยการโยนจากยอดหอคอยนี้มาจนถึงต้นศตวรรษที่ยี่สิบ ฟิตซ์รอย มาเคลน ผู้เดินทางมายังบูฆอรอในปี 1938 ระบุไว้ในบันทึก Eastern Approaches ว่า "เป็นเวลานับหลายศตวรรษก่อนปี 1870 และอีกครั้งในช่วงปีอันวุ่นวายระหว่างปี 1917–1920 ผู้คนถูกโยนลงจากชั้นบนสุดของหอคอยที่ตกแต่งอย่างประณีตนี้"

**อ้างอิง**
หมวดหมู่:สิ่งก่อสร้างในบูฆอรอ
หมวดหมู่:หออะษาน
เรียวอุงกากุ

เรียวอุงกากุ (extra=แปลว่า ศาลาทะลุเมฆ หรือ หอทะลุเมฆ  หรือที่ชาวท้องถิ่นนิยมเรียกว่า อาซากูซะจูนิไก (extra=แปลว่า อาซากูซะสิบสองชั้น)เป็นตึกระฟ้าแบบตะวันตกแห่งแรกในประเทศญี่ปุ่นและอาคารแรกที่มีการติดตั้งใช้งานลิฟต์โดยสารในประเทศญี่ปุ่น อาคารตั้งอยู่ในย่านอาซากูซะ นครโตเกียว (ปัจจุบันคือเขตไทโต โตเกียว) สร้างเสร็จในปี 1890 และถูกรื้อถอนลงหลังชั้นบน ๆ ของอาคารถล่มลง รวมถึงโครงสร้างอาคารได้รับความเสียหายจากแผ่นดินไหวใหญ่คันโตในปี 1923 
อาคารเป็นผลงานออกแบบโดยวิสวกรชาวสก็อต ดับเบิลยู. เค. เบอร์ทันในปลายทศวรรษ 1880s ตึกมีความสูง adj=on สร้างขึ้นจากอิฐมอญประกอบโครงไม้ สถาปัตยกรรมแบบฟื้นฟูเรนเนสซองส์ อาคารทั้งสิบสองชั้นมีการติดตั้งระบบไฟฟ้า และมีลิฟต์โดยสารไฟฟ้าสองตัว ผลงานออกแบบของอิชิซูเกะ ฟูจิโอกะ ผู้ก่อตั้งบริษัทโตชิบา สามารถรองรับผู้โดยสารได้ครั้งละ 10 คน แต่เปิดให้บริการได้ครึ่งปีก็ต้องยกเลิกให้บริการเนื่องจากข้อกังวลเรื่องความปลอดภัย
ชั้นสองถึงเจ็ดใช้งานเป็นพื้นที่ค้าขาย ประกอบด้วยร้านค้าจำนวน 46 ร้าน, ชั้นแปดเป็นเลานจ์ และชั้นเก้าเป็นสถานที่จัดนิทรรศการศิลปะ ชั้นสิบจนถึงชั้นสิบสองเป็นชั้นหอคอยสำหรับมองดูทิวทัศน์ของโตเกียว และอาจมองเห็นถึงภูเขาไฟฟูจิ ความยิ่งใหญ่ของอาคารสามารถพบได้ในภาพถ่ายพิธีเปิดตัวอาคารที่เผยแพร่ในผลงานชิ้นเอกของโองาวะ คาซูมาซะ Types of Japan, Celebrated Geysha of Tokyo in Collotype and From Photographic Negatives Taken by Him ซึ่งเผยแพร่ในปี 1892

**อ้างอิง**

**แหล่งข้อมูลอื่น**
 Panoramic View from Observation Deck of Ryōunkaku- Ryōunkaku at the Vintage Japanese Postcard Museum- A film clip of the tower’s demolition
หมวดหมู่:ตึกระฟ้าในโตเกียว
หมวดหมู่:อดีตสิ่งก่อสร้างในโตเกียว
หมวดหมู่:สิ่งก่อสร้างในเขตไทโต
กูฟีย์เทียม

กูฟีย์เทียม (Pseudo-Kufic) หรือ กูเฟสก์ (Kufesque; ลวดลายกูฟีย์) เป็นรูปแบบการตกแต่งที่ปรากฏใช้ในยุคกลางและสมัยฟื้นฟูศิลปวิทยา ประกอบด้วยการลอกเลียนแบบอักษรอาหรับกูฟีย์หรือบางครั้งเป็นอักษรอาหรับลายตวัดในบริบทที่ไม่เกี่ยวข้องกับอาหรับ หรือโดยทั่วไปใช้เรียกการเลียนแบบศิลปะอาหรับในศิลปะของยุโรป กูฟีย์เทียมสามารถพบได้เป็นพิเศษในศิลปะสมัยฟื้นฟูศิลปวิทยาโดยเฉพาะในภาพเขียนที่แสดงแม่พระมารีย์พรหมจารีย์ กูฟีย์เทียมถือเป็นส่วนหนึ่งของอิทธิพลของศิลปะอิสลามต่อศิลปะตะวันตก
ตัวย่างของกูฟีย์เทียมในศิลปะตะวันตกส่วนใหญ่มาจากศตวรรษที่ 10-15 โดยมักปรากฏในรูปอักษรสิจิตรกูฟีย์เทียมตามบนแถบเพื่อตกแต่งในสถาปัตยกรรมของกรีกไบแซนไทน์ นับตั้งแต่กลางศตวรรษที่ 11 ถึงกลางศตวรรษที่ 12 ไปจนถึงแถบประดับตกแต่งล้อมรอบวัตถุทางศาสนาในฝรั่งเศสและเยอรมนี และบนวงแหวนเหนือศีรษะกับกรอบของภาพในจิตรกรรมคริสเตียน

**อ้างอิง**

**บรรณานุกรม**
 Braden K. Frieder Chivalry & the perfect prince: tournaments, art, and armor at the Spanish Habsburg court Truman State University, 2008 1-931112-69-X, 978-1-931112-69-7- Cardini, Franco. Europe and Islam. Blackwell Publishing, 2001. 978-0-631-22637-6 - Grierson, Philip Medieval European Coinage Cambridge University Press, 2007 0-521-03177-X, 978-0-521-03177-6- Mack, Rosamond E. Bazaar to Piazza: Islamic Trade and Italian Art, 1300–1600, University of California Press, 2001 0-520-22131-1- Matthew, Donald, The Norman kingdom of Sicily Cambridge University Press, 1992 978-0-521-26911-7
หมวดหมู่:ศิลปะอาหรับ
หมวดหมู่:ศิลปะอิสลาม
หมวดหมู่:ศิลปะยุคกลาง
หมวดหมู่:ศิลปะคริสเตียน
ไอโค

ไอโค (Ico ) เป็นวิดีโอเกมแนวต่อสู้-ผจญภัย พัฒนาโดยเจแปนสตูดิโอและทีมไอโค และจัดจำหน่ายโดยโซนี่คอมพิวเตอร์เอนเตอร์เทนเมนท์ วางจำหน่ายบนเครื่องเพลย์สเตชัน 2 ในปี 2001 และปี 2002 ในภูมิภาคต่าง ๆ ตัวเกมได้รับการออกแบบและกำกับโดย Fumito Ueda ผู้ซึ่งต้องการสร้างเกมมินิมอลตามแนวคิด "เด็กหนุ่มพบหญิงสาว" เดิมทีตัวเกมถูกวางแผนพัฒนาสำหรับเพลย์สเตชัน ไอโค ใช้เวลาประมาณ 4 ปีในการพัฒนา ทีมงานใช้แนวทาง "การออกแบบลบออก" เพื่อลดองค์ประกอบของรูปแบบการเล่นที่รบกวนฉากและเรื่องราวของเกมเพื่อสร้างความดื่มด่ำในระดับสูง
ไอโค นำเสนอการออกแบบและองค์ประกอบทางเทคนิคหลายอย่าง รวมถึงเรื่องราวที่บอกเล่าด้วยบทสนทนาที่น้อยที่สุด ไฟส่องสว่าง และแอนิเมชันคีย์เฟรมที่มีอิทธิพลต่อเกมต่อ ๆ มา แม้ว่าจะไม่ประสบความสำเร็จในเชิงพาณิชย์ แต่ตัวเกมก็ได้รับการยกย่องจากผลงานศิลปะ รูปแบบการเล่นดั้งเดิม และองค์ประกอบของเนื้อเรื่อง และได้รับรางวัลมากมาย รวมถึงถูกเสนอชื่อ "เกมแห่งปี" และรางวัลเกมดีเวลลอปเปอร์สชอยอวอร์ดส์สามรางวัล ถือเป็นความคลาสสิกเกินพิสัยที่ได้รับการยกย่องว่าเป็นหนึ่งในวิดีโอเกมที่ยิ่งใหญ่ที่สุดตลอดกาล และมักถูกนำมาอภิปรายเกี่ยวกับวิดีโอเกมในรูปแบบศิลปะ ตัวเกมมีอิทธิพลต่อวิดีโอเกมมากมายตั้งแต่เปิดตัว ตัวเกมได้ถูกวางจำหน่ายอีกครั้งในยุโรปในปี 2006 ร่วมกับเกม แชโดว์ออฟเดอะโคลอสซัส เกมที่สืบทอดจิตวิญญาณของเกม ไอโค ตัวเกมฉบับรีมาสเตอร์ความละเอียดสูงวางจำหน่ายพร้อมกับ เกม แชโดว์ออฟเดอะโคลอสซัส ในชื่อ เดอะไอโคแอนด์แชโดว์ออฟเดอะโคลอสซัสคอลเลกชัน ซึ่งวางจำหน่ายสำหรับเพลย์สเตชัน 3 ในปี 2011

**ตัวละคร**
 ไอโค (Ico ) เด็กหนุ่มผู้มีเขาอยุ่บนศีรษะ ถูกกลุ่มชาวบ้านจับตัวมาขังไว้ในโลงศพหินที่ปราสาทแห่งม่านหมอกตามคำสั่งของราชินี แต่ก็หนีออกจากโลงศพหินมาได้ จึงต้องหาทางออกจากปราสาท- ยอร์ดา (Yorda ) หญิงสาวที่ถูกขังอยู่ในกรงจนกระทั่งไอโคได้ช่วยไว้ จึงเดินทางร่วมกันเพื่อหาทางออกจากปราสาท มีพลังในการเปิดกลไกประตูในบางแห่งอีกด้วย- ราชินี (The Queen ) ผู้ปกครองปราสาทแห่งม่านหมอกและเป็นแม่ของยอร์ดา มีความต้องการอยากจะเป็นอมตะจึงคิดจะใช้ยอร์ดาเป็นร่างใหม่ของตน และเป็นคนที่สั่งให้คนในหมู่บ้านรอบๆซึ่งก็รวมถึงหมู่บ้านของไอโคให้จับเด็กที่มีเขามาขังไว้ในปราสาทอีกด้วย เพื่อใช้เป็นพลังงานในการย้ายไปสู่ร่างของยอร์ดา ภายหลังถูกสังหารโดยไอโค- เงาดำ (Shadow Creatures ) สิ่งมีชีวิตรูปร่างคล้ายมนุษย์มีเขาที่มีร่างกายสีดำ อาศัยอยู่ทั่วปราสาท มีหน้าที่ในการจับกุมยอร์ดาให้กลับไปที่กรงขังอีกครั้ง ภายหลังได้พบว่าแท้จริงแล้วเงาดำพวกนั้นคือวิญญาณของเด็กมีเขาที่ถูกส่งมาที่ปราสาทก่อนหน้าไอโค แต่ไม่สามารถหลบหนีออกไปได้จึงถูกสะกดวิญญาณไว้โดยราชินี

**อ้างอิง**
หมวดหมู่:วิดีโอเกมที่ออกวางจำหน่ายในปี พ.ศ. 2544
หมวดหมู่:เกมสำหรับเพลย์สเตชัน 2
หมวดหมู่:วิดีโอเกมที่พัฒนาขึ้นในประเทศญี่ปุ่น
หมวดหมู่:วิดีโอเกมแอ็กชันผจญภัย
หมวดหมู่:วิดีโอเกมแบบร่วมมือกัน
หมวดหมู่:วิดีโอเกมที่มีกราฟิก 3 มิติ
ศรีรังคปัฏฏณะ

ศรีรังคปัฏฏณะ (ಶ್ರೀರಂಗಪಟ್ಟಣ; Srirangapatna หรือ Shrirangapattana) หรือชื่อทับศัพท์ เซริงกาปาตาม (Seringapatam) ในสมัยบริติชราช) เป็นเมืองและเขตปกครองย่อยของอำเภอมาณฑยะ รัฐกรณาฏกะ ประเทศอินเดีย ไม่ไกลจากนครไมสูรุ ศรีรังคปัฏฏณะเป็นที่ตั้งของโบราณสถานสำคัญจำนวนมาก ปัจจุบันนครเก่าของศรีรังคปัฏฏณะได้รับการขึ้นทะเบียนเป็นแหล่งมรดกโลกเบื้องต้นของยูเนสโก
ชื่อของเมืองมาจากรังคนาถสวามีเทวาลยัมซึ่งเป็นเทวาลัยศูนย์กลางของเมืองและเป็นเทวาลัยหลักของไวษณวะ เมืองศรีรังคปัฏฏณะจึงเป็นศูนย์กลางการจาริกแสวงบุญของศาสนิกชนนิกายไวษณวะในอินเดียใต้ เทวาลัยนี้สร้างขึ้นในสมัยจักรวรรดิคงคา ศรีรังคปัฏฏณะเป็นเมืองสำคัญในประวัติศาสตร์ของจักรวรรดิต่าง ๆ ในอินเดียใต้ และเป็นราชธานีของราชอาณาจักรไมสูรุภายใต้ปกครองของไฮเดอร์อะลี และ ตีปูสุลตาน

**ในวรรณกรรม**
 ชาร์พส์ไทเกอร์ โดยเบอร์นาร์ด คอร์นเวลล์ มีเนื้อหาเกี่ยวกับการศึกสมมติในชื่อ "ยุทธการที่เซริงกาปาตาม"- เดอะมูนสโตน โดยวิลกี คอลลินส์ เนื้อหาเกี่ยวกับอัญมนีลึกลับที่ถูกเจ้าอาณานิคมอังกฤษขโมยไปจากศรีรังคปัฏฏณะ

**อ้างอิง**
หมวดหมู่:นครศักดิ์สิทธิ์
กุมบัซ (ศรีรังคปัฏฏณะ)

กุมบัซ (อักษรโรมัน: Gumbaz) เป็นอนุสรณ์ศพแบบมุสลิม (มักบะรา) ที่ล้อมรอบด้วยสวน ตั้งอยู่ที่ศรีรังคปัฏฏณะ เป็นที่ไว้ร่างของติปูสุลตาน, บิดา ไฮเดอร์อะลี และมารดา แรกเริ่มสร้างขึ้นโดยติปูสุลตานเพื่อใช้เป็นที่ไว้ศพของบิดามารดาของเขา ภายหลังติปูสุลตานเสียชีวิตในปี 1799 ทางการอังกฤษเจ้าอาณานิคมให้นำร่างของเขามาไว้ที่นี่เช่นกัน
กุมบัซสร้างขึ้นในปี 1782-84 โดยห้อมล้อมด้วนสวนไซเปรสซึ่งมีการกล่าวไว้ว่าติปูเป็นผู้เก็บกรวบรวมพันธุ์ไซเปรสต่าง ๆ จากเปอร์เซีย, ออตโตมัน, คาบูล และ มอริเชียสของฝรั่งเศสมาปลูกไว้ที่นี่ ประตูแกะสลักบานเดิมของกุมบัซถูกถอดออกและนำไปจัดแสดงอยู่ที่พิพิธภัณฑ์วิกตอเรียแอนด์อัลเบิร์ทในลอนดอน ประตูบานปัจจุบันทำมาจากไม้ตะโกประดับงาช้าง เป็นของขวัญที่มอบให้โดยลอร์ดดัลฮูซี

**อ้างอิง**
หมวดหมู่:สิ่งก่อสร้างในรัฐกรณาฏกะ
พิพิธภัณฑสถานแห่งรัฐประวัติศาสตร์เตมือร์

พิพิธภัณฑสถานแห่งรัฐประวัติศาสตร์เตมือร์ (italic=yes) เป็นพิพิธภัณฑ์ในกรุงทาชเคนต์ เมืองหลวงของประเทศอุซเบกิสถาน เปิดให้บริการในปี 1996 โดยมีเนื้อหาของพิพิธภัณฑ์อุทิศแก่เรื่องราวของอะมีรเตมือร์ ขุนศึกในประวัติศาสตร์
ในปี 1991 อุซเบกิสถานได้รับเอกราช และเกิดกระแสในการรื้อฟื้นมรดกทางวัฒนธรรมและประวัติศาสตร์ของชาติ รวมถึงบุคคลสำคัญในประวัติศาสตร์อย่างอะมีรเตมือร์ ขุนศึกและนักปฏิวัติผู้รวมอำนาจจักรวรรดิ ในสมัยของเขาถือเป็นยุคทองของจักรวรรดิเตมือร์
อดีตประธานาธิบดีอิสลอม แกรีมัฟ สนับสนุนการเฉลิมฉลองเตมือร์โดยการเชื่อมโยงความสำเร็จของขุนศึกเตมือร์เข้ากับรูปแบบการปกครองของเขาเอง รวมถึงประกาศให้ปี 1996 เป็นปีแห่งอะมีรเตมือร์ และจัดงานเฉลิมฉลองครบรอบ 660 ปีของเตมือร์อย่างยิ่งใหญ่ทั่วประเทศ ซึ่งนำไปสู่การก่อสร้างพิพิธภัณฑ์ซึ่งเกี่ยวกับเตมือร์และจักรวรรดิเตมือร์ขึ้นในย่านใจกลางเมืองหลวงทาชเคนต์

**อ้างอิง**
หมวดหมู่:พิพิธภัณฑ์ในประเทศอุซเบกิสถาน
หมวดหมู่:สิ่งก่อสร้างในทาชเคนต์
หมวดหมู่:พิพิธภัณฑ์ในประเทศอุซเบกิสถาน

อซเบ
หมวดหมู่:สิ่งก่อสร้างในประเทศอุซเบกิสถาน
หมวดหมู่:การศึกษาในประเทศอุซเบกิสถาน